এস এম জাহিদ হাসান বলেন, উদয় হাকিম সময়ের সাহসী লেখক। তার ভ্রমণ কাহিনী সত্যিই উপভোগ্য। বইটির প্রকাশক আফজাল হোসেন বলেন, ভিয়েতনামের এক রহস্যময় গুহা’কে কেন্দ্রকরে ‘সুন্দরী জেলেকন্যা ও রহস্যময় গুহা’ বইটি। খুব ভালো চলছে। ভিয়েতনামের পাশাপাশি বইটিতে লেখকের বালি এবং মালদ্বীপ ভ্রমণের কথাও রয়েছে। সহজ-সরল এবং সাবলীল ভাষা প্রয়োগের সঙ্গে ভ্রমণের চমকপ্রদ অসংখ্য ছবি ব্যবহার করায় এবারের বইমেলায় ব্যাপক সাড়া ফেলেছে বইটি। তিনি বলেন, এরইমধ্যে ভ্রমণ পিপাসু পাঠকদের মন জয় করে নিয়েছে উদয় হাকিমের লেখা ১১২ পৃষ্ঠার এই বই। এটি মেলায় আসে গত ১১ ফেব্রুয়ারি। লেখক উদয় হাকিম বলেন, ভ্রমণ কাহিনী পড়া কতটা উপভোগ্য হতে পারে সেটি পাঠকরা উপলব্ধি করতে পারবেন এই বইটি পড়ে। বাংলাদেশের ভ্রমণ সাহিত্যে এটি একটি নতুন যুগের সূচনা করবে। ভবিষ্যতে পাঠকদের জন্য ভ্রমণ সাহিত্যে নতুন মাত্রা যোগ করার প্রত্যয় ব্যক্ত করেন তিনি।